Document ID: /roh_data/filtered/fineweb-2-filterrobots_roh.jsonl.gz/14562

La fin settember aveva la dretgira federala ordinà che l'ovra atomara Leibstadt stoppia publitgar questas datas. L'unitad da datas pertutga la lavur da mesiraziun da las datas on line per la surveglianza da la materia radioactiva en l'aria che sorta da l'ovra atomara Leibstadt. Ella mussa l'andament da la valur da mesiraziun da singulas gruppas da Nuklid.
Resguardà limita lubida
L'inspecturad federal per segirtad nucleara ENSI ha decidì che las datas che l'AKW Leibstadt mettia a disposiziun na vegnian betg mo tramessas a Greenpeace, mabain stoppian en il medem mument vegnir publitgadas. Tenor l'ENSI ha l'ovra atomara en questa perioda adina resguardà la limita lubida.
RR novitads 16:00